CELEX: 32008D0922
Language: da
Date: 2008-12-08 00:00:00
Title: Rådets afgørelse 2008/922/FUSP af 8. december 2008 om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe

10.12.2008   
            
            
               DA
            
            
               Den Europæiske Unions Tidende
            
            
               L 331/22
            
         
      RÅDETS AFGØRELSE 2008/922/FUSP
   af 8. december 2008
   om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe
   RÅDET FOR DEN EUROPÆISKE UNION HAR —
   under henvisning til Rådets fælles holdning 2004/161/FUSP (1), særlig artikel 6, sammenholdt med artikel 23, stk. 2, i traktaten om Den Europæiske Union, og
   ud fra følgende betragtninger:
   
               (1)
            
            
               Rådet vedtog ved fælles holdning 2004/161/FUSP foranstaltninger, der bl.a. har til formål at hindre, at medlemmerne af Zimbabwes regering og fysiske eller juridiske personer, enheder eller organer med tilknytning til disse samt andre fysiske eller juridiske personer, som er involveret i aktiviteter, der alvorligt undergraver demokrati og respekt for menneskerettigheder og retsstatsforhold i Zimbabwe, indrejser i eller rejser gennem medlemsstaternes område, og at indefryse deres pengemidler og økonomiske ressourcer, jf. listen i bilaget til den fælles holdning.
            
         
               (2)
            
            
               På baggrund af de voldshandlinger, som Zimbabwes myndigheder organiserede og begik under valgkampen forud for præsidentvalget i 2008, har Rådet besluttet at tilføje visse andre personer og enheder til listen i bilaget til fælles holdning 2004/161/FUSP ved den 22. juli 2008 at vedtage afgørelse 2008/605/FUSP (2).
            
         
               (3)
            
            
               Rådet har ligeledes besluttet at styrke de restriktive foranstaltninger for så vidt angår forbud mod indrejse i eller transit gennem medlemsstaternes område for de fysiske personer, der er anført i bilaget til fælles holdning 2004/161/FUSP, ved den 31. juli 2008 at vedtage fælles holdning 2008/632/FUSP (3).
            
         
               (4)
            
            
               Som følge af de voldshandlinger, som Zimbabwes myndigheder organiserede og begik og den vedvarende blokering af gennemførelsen af den politiske aftale underskrevet den 15. september 2008, bør visse personer tilføjes til listen i bilaget til fælles holdning 2004/161/FUSP.
            
         
               (5)
            
            
               Derimod er der ikke længere grund til fortsat at lade en person være opført på listen i bilaget til fælles holdning 2004/161/FUSP.
            
         
               (6)
            
            
               Bilaget til fælles holdning 2004/161/FUSP bør revideres i overensstemmelse hermed —
            
         TRUFFET FØLGENDE AFGØRELSE:
   Artikel 1
   1.   De personer, der er opført i bilag I til denne afgørelse, tilføjes på listen i bilaget til fælles holdning 2004/161/FUSP.
   2.   Den person, der er opført i bilag II til denne afgørelse, fjernes fra listen i bilaget til fælles holdning 2004/161/FUSP.
   Artikel 2
   Denne afgørelse har virkning fra dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 8. december 2008.
      
         
            På Rådets vegne
         
         B. KOUCHNER
         
         
            Formand
         
      
   
   
      (1)  EUT L 50 af 20.2.2004, s. 66.
   
      (2)  EUT L 194 af 23.7.2008, s. 34.
   
      (3)  EUT L 205 af 1.8.2008, s. 53.
   
      BILAG I
      Personer, der er nævnt i artikel 1, stk. 1
      
                  
                              173.
                           
                           
                              Newton Kachepa
                           
                        
               
                  Medlem af parlamentet valgt i Mudzi North, direkte involveret i den terrorkampagne, der blev ført før og efter valget
               
            
                  
                              174.
                           
                           
                              Major Kairo (alias Cairo) Mhandu
                           
                        
               
                  ZNA, direkte involveret i den terrorkampagne, der blev ført før og efter valget
               
            
                  
                              175.
                           
                           
                              Brigadegeneral Sibusio Bussie Moyo
                           
                        
               
                  ZNA, direkte involveret i den terrorkampagne, der blev ført før og efter valget
               
            
                  
                              176.
                           
                           
                              Brigadegeneral Richard Ruwodo
                           
                        
               
                  12. august forfremmet til generalmajor (pensioneret); tidligere statssekretær i Forsvarsministeriet, direkte involveret i den terrorkampagne, der blev ført før og efter valget
               
            
                  
                              177.
                           
                           
                              Misheck Nyawani
                           
                        
               
                  (Pensioneret) politikommissær og direkte involveret i den terrorkampagne, der blev ført før og efter valget
               
            
                  
                              178.
                           
                           
                              Columbus Mudonhi
                           
                        
               
                  Vicepolitikommissær (ZRP), direkte involveret i den terrorkampagne, der blev ført før og efter valget
               
            
                  
                              179.
                           
                           
                              Isaac Mumba
                           
                        
               
                  Politikommissær, direkte involveret i den terrorkampagne, der blev ført før og efter valget
               
            
                  
                              180.
                           
                           
                              Martin Kwainona
                           
                        
               
                  Vicepolitidirektør, direkte involveret i den terrorkampagne, der blev ført før og efter valget
               
            
                  
                              181.
                           
                           
                              Paul Mudzvova
                           
                        
               
                  Politiassistent, direkte involveret i den terrorkampagne, der blev ført før og efter valget
               
            
                  
                              182.
                           
                           
                              Martin Dinha
                           
                        
               
                  Provinsguvernør i Mashonaland Central
               
            
                  
                              183.
                           
                           
                              Faber Chidarikire
                           
                        
               
                  Provinsguvernør i Mashonaland West
               
            
   
      BILAG II
      Personer, der er nævnt i artikel 1, stk. 2
      
                  
                              45.
                           
                           
                              Makoni, Simbarashe
                           
                        
               
                  Vicegeneralsekretær for økonomiske anliggender i ZANU-PF's politbureau (tidligere finansminister), født 22.3.1950
                  Medlem af Politbureauet og har som sådan tætte forbindelser til regeringen og dens politik